Sex Machineguns

Sex Machineguns (normalean SEX MACHINEGUNS idatzia) Japoniako heavy metal talde bat da, momentura arte abesti guztiak japonieraz abesten dituena. Beraien musika nahiko eklektikoa da, zenbait abestitan speed metalaren ezaugarriak barneratuz, beste batzuetan heavy metal tradizionalaren ukituak dauzkatelarik (adibidez, "Midori no Obachan" abestiak Stryper taldearen "In God We Trust" abestiaren kutsu handia dauka, edo "Ignition" diskoak beste disko batzuk baino soinu errokeroagoa dauka). Bandaren irudia glam rockarena da, aspaldiko Poison edo Mötley Crüe taldeena bezala, orainaldiko suediar Gemini Five taldearena bezala, edo “Shock Rock”a praktikatzen duen Visual Kei taldea bezala, hala ere irudi hau zertxobait leundu dute azken aldian.

Biografia 
The Sex Machineguns () 1996an hasi ziren musika independenteko talde bezala. Beraien izena intentzio osoz Sex Pistolsenaren antzekoa da, eta, taldearen arabera, “pistolsak baino erradikalagoak garela adierazteko”. Azkar lortu zuten zalego oinarri bat, eta emanaldietarako tiketak agortzen zituzten. Kontzertu bira eman, eta Japonia osoan beraien populartasuna hedatu zen. Beraien lehen kontzertu bideo eta Cda grabatzera etxera bueltatu zirenean 1997ko udaberrian, hain zen handia beraien jarraitzaile kopurua ezen bideoaren lehen edizioa berehala agortu zen Japonia osoan, Okinawatik Hokkaidora.

1998an, Sex Machinegunsekoek beraien debut komertziala egin zuten, Toshiba-EMI Recordsen lehen singlearen jaulkipenarekin. Berehala agortu zen Japonia osoan, eta debut bira batean irtetea erabaki zuten (sarrerak edonon agortu zirelarik). Aldizkariak haiei buruzko artikuluak egiten hasi ziren, beraien populartasuna suziriak bezala igoz. Irailean haien lehen albuma jaulki zen, beste hit bat izan zena. Bira asko eman zituzten, denak arrakastaz, eta Japonia osoko zerrendetan gailurrera iritsiz. 1998 urtea amaitu zenerako Sex Machinegunsekoek zerrendetan gailurrean kokatuak zeuden, eta 62 kontzertu eman zituzten (denak sarrerak agortuz).

Taldearen frontmanak 2006ko martxoaren 20an taldeak “aktibitatearen etenunea” hartuko zuela adierazi zuen. Orduko taldekide guztiak Anchang ezik taldea utzia zuten, proiektu paralelo bat sortuz, Elleguns izenarekin, 6 pista instrumentaleko lana atera zuena. 2006ko abenduan Circuit. V.Pantherrek, Samurai. W.Kenjilawek, eta Speed Star Sypan Joek “Cycle” izeneko talde berri bat sortu dute. 2007an Anchangek Sex Machinegun eraberritu zuen, Ryotatsu Kuwae gitarretan eta Ken´ichi Imai baterian sartu zirelarik, eta urte horretan interneten bidez soilik deskargatzeko hiru single jaulki zituzten.

Oraingo taldekideak 
 Anchang (Koji Ando) - Bokalista nagusia, gitarra (1998 – orain arte)
 Ryotatsu (Ryotatsu Kuwae) - gitarra (2007 urria – orain arte)
 Ken'ichi (Kenichi Imai) - bateria (2007 urria – orain arte)

Kide ohiak 
 Sussy – gitarra nagusi eta erritmikoa (1996 - 2001)
 Noisy - baxua, koroetako abeslaria (1996 - 2003)
 Clutch. J.Himawari - bateria (1999 - 2003)
 Circuit. V.Panther (Yoshikazu Yahiro) – gitarra nagusi eta erritmikoa, koroetako abeslaria (2001 - 2006/9/7)
 Samurai. W.Kenjilaw (Kenjirou Murai) - baxua, koroetako abeslaria (2004 - 2006/9/7)
 Speed Star Sypan Joe (Koji Ueno) - bateria (1997 - 1999, 2004 - 2006/9/7)

Kide laguntzaileak 
 Cyzer.A.Hamberg - gitarra sintetizatzailea (2001 apirila- 2001 abuztua)
 Crazy Horse Kameen – gitarra sintetizatzailea (2001 apirila – 2003 abuztua)
 Shingo☆ - baxua (2007 urria – orain arte)

Diskografia

Albumak

Singleak

Beste Batzu

Bakarreko lanak

Bideografia 
Sex Machinegunsen bideoek honako izendaketa daukate.
 Video Sex = Taldearen bideo musikalik berrienen konpilazioa
 SM Show = Kontzertuetako bideo zatietako konpilazioa (“SM Show 2”-ak adibidez, 90min.tako kontzertu oso bat dauka, beste 20min.tako batek jarraituta, gero zenbait beste bideoklip, eta ondoren beste 90min.tako kontzertua)

Kanpo estekak 
 [  https://web.archive.org/web/20210210235136/http://www.sexmachineguns.com/ Web orri Ofiziala]
 [  http://blog.goo.ne.jp/sm-hmt/ Heavy Metal Thunder Blog Ofiziala]
 [  http://blog.goo.ne.jp/sm-hmt/c/14d10ad33e7624ae715be16448b3b139 Azkenengo zuzeneko bideoak (2005tik orainaldirarteko 30 bideoklip)]
 [  https://web.archive.org/web/20081013060833/http://www.toshiba-emi.co.jp/domestic/artists/sex/index_j.htm Toshiba-EMIren orria]
 [  https://web.archive.org/web/20060827070116/http://www.toshiba-emi.co.jp/vmc/artist/sex.htm Virgin Music konpainairen orria]
 [  https://web.archive.org/web/20080218202911/http://viva-machineguns.oops.jp/ Viva Machineguns Zaleen Orria]
 [  http://amg-net.com/j-p-k/ Cycleen Orri Ofiziala]
 [  https://web.archive.org/web/20080309134105/http://www.lyricstime.com/sex-machineguns-lyrics.html Sex machineguns taldearen zenbait abestiren letrak]
 [  http://www.geocities.jp/dufu1213/coolcat/bilingual.html Sex Machineguns taldearen zenbait abestiren letrak eta ingelesera egindako itzulpena (orria gehienbat japonieraz, zenbair menu ingelesez daudelarik)]

Japoniako heavy metal musika taldeak
Japoniako rock musika taldeak
Speed metal musika taldeak